**Ministru kabineta noteikumu projekta „Grozījumi Ministru kabineta 2002.gada 23.jūlija noteikumos Nr.315 „Izglītības programmu minimālās prasības ārsta profesionālās kvalifikācijas iegūšanai”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma „[Par reglamentētajām profesijām unprofesionālās kvalifikācijas atzīšanu](http://likumi.lv/ta/id/26021-par-reglamentetajam-profesijam-un-profesionalas-kvalifikacijas-atzisanu)” [6.panta](http://likumi.lv/ta/id/26021-par-reglamentetajam-profesijam-un-profesionalas-kvalifikacijas-atzisanu#p6) 2.punkts un 9.panta pirmā daļa.  |
| 2.  | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2002.gada 23.jūlija noteikumi Nr.315 „Izglītības programmu minimālās prasības ārsta profesionālās kvalifikācijas iegūšanai” (turpmāk – Noteikumi Nr.315) nosaka izglītības programmu minimālās prasības ārsta profesionālās kvalifikācijas iegūšanai Latvijas Republikā, lai iegūto profesionālo kvalifikāciju atzītu ārvalstīs.Veselības ministrija ciešā sadarbībā ar Veselības inspekciju, Latvijas Ārstu biedrību, Latvijas Māsu asociāciju un Latvijas Ārstniecības personu profesionālo organizāciju savienību ir izstrādājusi Ministru kabineta noteikumu projektu „Ārstniecības personu un ārstniecības atbalsta personu reģistra izveides, papildināšanas un uzturēšanas kārtība” (turpmāk – Reģistra noteikumi)[[1]](#footnote-1), kas aizstās Ministru kabineta 2009.gada 24.februāra noteikumus Nr.192 „Ārstniecības personu un ārstniecības atbalsta personu reģistra izveides, papildināšanas un uzturēšanas kārtība” (turpmāk – Noteikumi Nr.192). Atbilstoši Latvijas Ārstu biedrības ierosinājumiem Reģistra noteikumos tiks veiktas izmaiņas arī Noteikumu Nr.192 2.pielikuma 5. un 6.punktā ietvertajā ārsta profesijas pamatspecialitāšu, apakšspecialitāšu un papildspecialitāšu klasifikatorā (piemēram, līdzšinējās internista apakšspecialitātes (reimatologs, pneimonologs, endokrinologs, nefrologs un gastroenterologs) tiek noteiktas par ārsta profesijas pamatspecialitātēm utt.).Ņemot vērā minēto, ir nepieciešami atbilstoši grozījumi Noteikumos Nr.315, lai saskaņotu Reģistra noteikumu 2.pielikuma 4.punktā ietverto ārsta profesijas pamatspecialitāšu, apakšspecialitāšu un papildspecialitāšu klasifikatoru ar Noteikumos Nr.315 ietvertajām prasībām rezidentūras izglītības programmu minimālajam ilgumam attiecīgajās ārsta profesijas pamatspecialitātēs, apakšspecialitātēs un papildspecialitātēs, lai Latvijā iegūto profesionālo kvalifikāciju atzītu ārvalstīs. Ministru kabineta noteikumu projekta „Grozījumi Ministru kabineta 2002.gada 23.jūlija noteikumos Nr.315 „Izglītības programmu minimālās prasības ārsta profesionālās kvalifikācijas iegūšanai”” (turpmāk – Noteikumu projekts) mērķis un būtība ir grozījumu veikšana Noteikumos Nr.315, lai saskaņotu Noteikumos Nr.315 ietvertās prasības rezidentūras izglītības programmu minimālajam ilgumam attiecīgajās ārsta profesijas pamatspecialitātēs, apakšspecialitātēs un papildspecialitātēs ar Reģistra noteikumos ietverto ārsta profesijas pamatspecialitāšu, apakšspecialitāšu un papildspecialitāšu klasifikatoru (grozīts Noteikumu Nr.315 4.punkts). Tāpat tiek veikti grozījumi Noteikumu Nr.315 4.1.8.apakšpunktā un 4.2.apakšpunktā attiecībā uz mutes, sejas un žokļu ķirurģijas jomu: Atbilstoši Latvijas Ārstu biedrības ierosinājumam tiek veikti grozījumi Ministru kabineta 2009.gada 24.marta noteikumu Nr.268 „Noteikumi par ārstniecības personu un studējošo, kuri apgūst pirmā vai otrā līmeņa profesionālās augstākās medicīniskās izglītības programmas, kompetenci ārstniecībā un šo personu teorētisko un praktisko zināšanu apjomu”” 237.punktā (projekts izsludināts Valsts sekretāru 2015.gada 27.augusta sanāksmē (prot. Nr.33 17.§, VSS-893)) attiecībā uz prasībām mutes, sejas un žokļu ķirurģijas rezidentūras pretendentam, proti, pretendentam nepieciešams izglītības dokuments, kas apliecina medicīniskās studiju programmas apguvi ārsta profesijā, un izglītības dokuments, kas apliecina zobārstniecības studiju programmas apguvi zobārsta profesijā (vēršam uzmanību, ka minētās prasības (konkrētā redakcijā) ir 2015.gada 28.janvāra sanāksmes diskusiju rezultāts ar Izglītības un zinātnes ministrijas ekspertiem). Ņemot vērā minēto un mutes, sejas un žokļu ķirurgam minētajos noteikumos noteikto kompetenci ārstniecībā, secināms, ka šā speciālista apmācība atbilst Eiropas Parlamenta un Padomes 2005.gada 7.septembra Direktīvas 2005/36/EK *par profesionālo kvalifikāciju atzīšanu* V pielikuma „Atzīšana, pamatojoties uz minimālo apmācības nosacījumu saskaņošanu” 5.1.3.apakšpunktā „Apmācību kursu nosaukumi specializētajā medicīnā” ietvertajām prasībām zobu, mutes dobuma, sejas un žokļu ķirurģijas speciālistam, proti, ārsta un zobārsta pamatapmācība un minimālais apmācības ilgums – 4 gadi. Līdz ar to tiek veikti grozījumi Noteikumos Nr.315, lai atbilstoši Eiropas Parlamenta un Padomes 2005.gada 7.septembra Direktīvas 2005/36/EK *par profesionālo kvalifikāciju atzīšanu* prasībām precizētu specialitātes minimālo rezidentūras izglītības programmas ilgumu, saglabājot pašreizējo specialitātes nosaukumu: mutes, sejas un žokļu ķirurģija. Noteikumu projekts pilnībā atrisinās šajā sadaļā minētās problēmas. |
| 3.  | Projekta izstrādē iesaistītās institūcijas | Latvijas Ārstu biedrība.  |
| 4.  | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā ietvertās prasības attiecas uz izglītības iestādēm, kas īsteno rezidentūras izglītības programmas (Rīgas Stradiņa universitāte un Latvijas Universitāte) un Latvijas Ārstu biedrību.  |
| 2.  | Tiesiskā regulējuma ietekme uz tautsaimniecību un administratīvo slogu  | Projekts šo jomu neskar  |
| 3. | Administratīvo izmaksu monetārs novērtējums  | Projekts šo jomu neskar |
| 4.  | Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Noteikumu projekts izskatīšanai Ministru kabinetā tiek virzīts vienlaicīgi ar:1) Ministru kabineta noteikumu projektu „Ārstniecības personu un ārstniecības atbalsta personu reģistra izveides, papildināšanas un uzturēšanas kārtība” (izsludināts Valsts sekretāru 2015.gada 21.maija sanāksmē (prot. Nr.20 32.§, VSS-544));2) Ministru kabineta noteikumu projektu „Grozījumi Ministru kabineta 2009.gada 24.marta noteikumos Nr.268 „Noteikumi par ārstniecības personu un studējošo, kuri apgūst pirmā vai otrā līmeņa profesionālās augstākās medicīniskās izglītības programmas, kompetenci ārstniecībā un šo personu teorētisko un praktisko zināšanu apjomu”” (izsludināts Valsts sekretāru 2015.gada 27.augusta sanāksmē (prot. Nr.33 17.§, VSS-893));3) Ministru kabineta noteikumu projekts „Grozījumi Ministru kabineta 2006.gada 6.jūnija noteikumos Nr.460 „Noteikumi par specialitāšu, apakšspecialitāšu un papildspecialitāšu sarakstu reglamentētajām profesijām”” (izsludināts Valsts sekretāru 2015.gada 21.maija sanāksmē (prot. Nr.20 33.§, VSS-545)). 3.punktā minētie grozījumi ir saistīti ar Ministru kabineta noteikumu projektu „Ārstniecības personu un ārstniecības atbalsta personu reģistra izveides, papildināšanas un uzturēšanas kārtība”, kura 2.pielikumā 4.punktā ir ietverts ārstniecības personu profesiju pamatspecialitāšu, apakšspecialitāšu un papildspecialitāšu klasifikators.  |
| 2.  | Atbilstīgā institūcija  | Veselības ministrija  |
| 3.  | Cita informācija  | Nav  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts ir ievietots Veselības ministrijas tīmekļa vietnē: [www.vm.gov.lv](http://www.vm.gov.lv). Atbilstoši Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 100.punktam Veselības ministrija 2016.gada 9.martā organizēja starpministriju (starpinstitūciju) sanāksmi. |
| 2.  | Sabiedrības līdzdalība projekta izstrādē | Saistībā ar Noteikumu projektā ietverto tiesisko regulējumu sabiedrības līdzdalība atbilstoši Ministru kabineta 2009.gada 25.augusta noteikumiem Nr.970 „Sabiedrības līdzdalības kārtība attīstības plānošanas procesā” tika nodrošināta Reģistra noteikumu izstrādes procesā. Tā kā Noteikumu projekta pamatā ir tehniskas dabas grozījumi, lai saskaņotu Reģistra noteikumos un Noteikumos Nr.315 ietvertās prasības, kā arī šie grozījumi veikti, ņemot vērā Latvijas Ārstu biedrības iesniegtos ierosinājumus, sabiedrības līdzdalība citā formā Noteikumu projekta izstrādē nebija nepieciešama.Starpministriju (starpinstitūciju) 2016.gada 9.marta sanāksmē Latvijas Ārstu biedrība pauda atbalstu noteikumu projekta tālākai virzībai. |
| 3. | Sabiedrības līdzdalības rezultāti  | Reģistra noteikumu publiskās apspriešanas laikā iebildumi vai priekšlikumi attiecībā uz ārsta profesijas pamatspecialitāšu, apakšspecialitāšu un papildspecialitāšu klasifikatoru netika saņemti.  |
| 4.  | Cita informācija  | Nav  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1.  | Projekta izpildē iesaistītās institūcijas | Noteikumu projektā ietverto prasību izpildē tiks iesaistītas izglītības iestādes, kas īsteno rezidentūras izglītības programmas un Latvijas Ārstu biedrība.  |
| 2.  | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3.  | Cita informācija | Nav |

*Anotācijas III un V sadaļas 2.tabula – projekts šīs jomas neskar.*

Veselības ministrs Guntis Belēvičs

Vīza: Valsts sekretāre Solvita Zvidriņa

14.04.2016. 10:00

1 065

Dace Roga

67876093, dace.roga@vm.gov.lv

Irita Bradovska

67876096, Irita.Bradovska@vm.gov.lv

1. projekts izsludināts Valsts sekretāru 2015.gada 21.maija sanāksmē (prot. Nr.20 32.§, VSS-544). [↑](#footnote-ref-1)